Kalbutiškių tiltas

Kalbutiškių tiltas – kelių tiltas per Šventąją, nutiestas žvyrkelio  6,77 km, Zarasų rajone, Dusetų seniūnijoje, Kalbutiškių kaime. Tiltas stovi Šventosios ištakos iš Sartų ežero paribyje su Rašų hidrografiniu draustiniu, nuo jo atsiveria vaizdas į Sartų įlanką. Išplatėjusią upės vagą abipus tilto supa pelkėta apyežerė.Kalbutiškių tiltas Google Street View

Gelžbetoninio tilto ilgis – 53,0 m, plotis – 10,4 m, pakloto danga – asfaltbetonis, plotas – 551 kv. m. Nutiestos dvi eismo juostos su abiem šalitilčiais. Tiltas trijų tarpatramių. Sijų perdanga remiasi į ramtus ir tarpinių atraminių stulpų eiles, apjungtas viršuje rygeliais. Šalia iš vandens kyšo senųjų medinių polių liekanos.Dusetų kaimų palikimas. Kalbutiškės zarasumuziejus.lt Apie 2014 m. atliktas tilto kapitalinis remontas.Tilto per Šventąją valstybinės reikšmės rajoninio kelio Nr. 3610 Lukšiai–Kalbutiškės–Dusetos 6,77 km kapitalinis remontas (Pirkimo Nr. 144689) ''2014-11-23 

Hidrologas Steponas Kolupaila tarpukario tyrinėjimuose 1935 m. plaukiant Šventąja užrašė, kad upės vagos 180,4 km stovėjo medinis tiltas. Dešiniajame krante prieigose būta vandens malūno, sentikių bendruomenės bažnyčios.Steponas Kolupaila. Mūsų vandens keliai. Šventoji upese.lt Šaltiniuose minimi 1915 m., kai Rusijos imperijos kariuomenė per anksti sunaikino Kalbutiškių tiltą, ir keli tūkstančiai rusų pėstininkų pateko į vokiečių nelaisvę, nors dauguma raitelių spėjo pasitraukti perplaukdami ežerą.

 Šaltiniai 

Kategorija:Zarasų rajono tiltai
Kategorija:Tiltai per Šventąją
Kategorija:Lietuvos sijiniai tiltai